stanford-oval/wikipedia huggingface dataset:
พัศชนันท์ เจียจิรโชติ
ผลงานเพลง > BNK48 > ซิงเกิล

| ปี | ลำดับ | ซิงเกิล | เพลง | หมายเหตุ | อ้างอิง |
| --- | --- | --- | --- | --- | --- |
| 2560 | 1 | อยากจะได้พบเธอ (Aitakatta) |  อยากจะได้พบเธอ (Aitakatta) ' ก็ชอบให้รู้ว่าชอบ (Oogoe Diamond) ' 365 วันกับเครื่องบินกระดาษ (365 Nichi no Kamihikouki) | เซ็มบัตสึเพลงซิงเกิลหลัก และร่วมร้องเพลง "ก็ชอบให้รู้ว่าชอบ" กับ "365 วันกับเครื่องบินกระดาษ" |  |
| 2560 | 2 | คุกกี้เสี่ยงทาย (Koisuru Fortune Cookie) |  คุกกี้เสี่ยงทาย (Koisuru Fortune Cookie) บีเอ็นเคโฟร์ตีเอต (BNK48)  พลิ้ว (Skirt, Hirari) | เซ็มบัตสึเพลงซิงเกิลหลัก และร่วมร้องเพลง "บีเอ็นเคโฟร์ตีเอต" |  |
| 2561 | 3 | วันแรก (Shonichi) |  วันแรก (Shonichi) (Center) ความทรงจำและคำอำลา (Sakura no Hanabiratachi) ประกายน้ำตาและรอยยิ้ม (Namida Surprise!) คำสัญญาแห่งคริสต์มาสอีฟ (Anata to Christmas Eve) | เซ็มบัตสึเพลงซิงเกิลหลัก และร่วมร้องเพลง "ความทรงจำและคำอำลา" และ "ประกายน้ำตาและรอยยิ้ม" |  |
| 2561 | 4 | เธอคือ...เมโลดี้ (Kimi wa Melody) |  เธอคือ...เมโลดี้ (Kimi wa Melody) ฤดูใหม่ (Tsugi no Season) หมื่นเส้นทาง (Yume e no Route) | เซ็มบัตสึเพลงซิงเกิลหลัก |  |
| 2561 | 5 | บีเอ็นเคเฟสติวัล (BNK Festival) |  บีเอ็นเคเฟสติวัล (BNK Festival) คิดถึง... (Mata Anata no Koto wo Kangaeteta)  ถึงแม้จะมีน้ำตา (Temodemo no Namida) | เซ็มบัตสึเพลงซิงเกิลหลัก |  |
| 2562 | 6 | บีกินเนอร์ (Beginner) |  บีกินเนอร์ (Beginner) ก็เพราะว่าชอบเธอ (Kimi no Koto ga Suki Dakara) เลทยูโก (Let U Go) [Ost. Where We Belong] | เซ็มบัตสึเพลงซิงเกิลหลัก |  |
| 2562 | 7 | 77 ดินแดนแสนวิเศษ (77 no Suteki na Machi e) |  77 ดินแดนแสนวิเศษ (77 No suteki na machi e) อิตส์ ไลฟ์ (It's Life) [Ost. BNK48 Documentary] อิตส์ มี (It's Me) [Ost. BNK48 Documentary] สายซับ [Ost. One Year 365 วัน บ้านฉัน บ้านเธอ] มปร. [Ost. One Year 365 วัน บ้านฉัน บ้านเธอ] | เซ็มบัตสึเพลงซิงเกิลหลัก |  |
| 2563 | 8 | ไฮเทนชัน (High Tension) |  ไฮเทนชัน (High Tension) โดดดิด่ง (Ost.ไทบ้าน x BNK48 จากใจผู้สาวคนนี้) จากใจผู้สาวคนนี้ (Ost.ไทบ้าน x BNK48 จากใจผู้สาวคนนี้) | เซ็มบัตสึเพลงซิงเกิลหลัก |  |
| 2563 | 9 | เฮฟวีโรเทชัน (Heavy Rotation) |  เฮฟวีโรเทชัน (Heavy Rotation) วิ่งไปสิ...เพนกวิน (Hashire! Penguin) วิ้งค์ 3 ครั้ง (Wink wa Sankai) | เซ็มบัตสึเพลงซิงเกิลหลัก |  |
| 2564 | 10 | ดีอะ |  ดีอะ  ชอบเธอนะ (Sukida Sukida Sukida)  Only today (Band Version)) Only today (Acapella Version)) | เซ็มบัตสึเพลงซิงเกิลหลัก และร่วมร้องเพลง "Sukida Sukida Sukida" |  |
|  | 11 | ซาโยนาระครอวล์ (Sayonara Crawl) |  ซาโยนาระครอวล์ (Sayonara Crawl)   เฟิสต์แรบบิท (First Rabbit)  ทุ่งแสงดาว (Hoshizora Wo Kimi ni) | เซ็มบัตสึเพลงซิงเกิลหลัก |  |
| 2565 | 12 | จิวารุเดย์ (Jiwaru DAYS) |  จิวารุเดย์  Pioneer  ดั่งซากุระ ตลอดไป | เซ็มบัตสึเพลงซิงเกิลหลัก |  |
ผลงานเพลง > BNK48 > อัลบั้ม

| ปี | ลำดับ | อัลบั้ม | เพลง | หมายเหตุ | อ้างอิง |
| --- | --- | --- | --- | --- | --- |
| 2561 | 1 | ริเวอร์ (River) |  ริเวอร์ (River) อยากจะได้พบเธอ (Aitakatta) (Center) ก็ชอบให้รู้ว่าชอบ (Oogoe Diamond) (Center) 365 วันกับเครื่องบินกระดาษ (365 Nichi no Kamihikouki) คุกกี้เสี่ยงทาย (Koisuru Fortune Cookie) บีเอ็นเคโฟร์ตีเอต (BNK48)  พลิ้ว (Skirt, Hirari) วันแรก (Shonichi) (Center) ความทรงจำและคำอำลา (Sakura no Hanabiratachi) ประกายน้ำตาและรอยยิ้ม (Namida Surprise!) คำสัญญาแห่งคริสต์มาสอีฟ (Anata to Christmas Eve) | เซ็นเตอร์เพลงหลักอัลบั้ม |  |
| 2562 | 2 | จาบาจา (Jabaja) |  จาบาจา (Jabaja) รีบอน (Reborn) บ๊ายบาย...นายพลาสติก (Kami7 Go Green) เธอคือ...เมโลดี้ (Kimi wa Melody) ฤดูใหม่ (Tsugi no Season) หมื่นเส้นทาง (Yume e no Route) บีเอ็นเคเฟสติวัล (BNK Festival) คิดถึง... (Mata Anata no Koto wo Kangaeteta)  ถึงแม้จะมีน้ำตา (Temodemo no Namida) บีกินเนอร์ (Beginner) ก็เพราะว่าชอบเธอ (Kimi no Koto ga Suki Dakara) เล็ทยูโก (Let U Go) [Ost. Where We Belong] | เซ็มบัตสึเพลงหลักอัลบั้ม และร่วมร้องเพลง "บ๊ายบาย...นายพลาสติก" |  |
| 2563 | 3 | วาโรตะพีเพิล (Warota People) |  วาโรตะพีเพิล เธอนั่นแหละ (Can you...?) Ma Ma Milk 77 no Suteki na Machi e (77 ดินแดนแสนวิเศษ) It's Life (Ost. BNK48: One Take) It's Me (Ost. BNK48: One Take) สายซับ (Ost. One Year 365 วัน บ้านฉัน บ้านเธอ) มปร. (Ost. One Year 365 วัน บ้านฉัน บ้านเธอ) High Tension (ไฮเทนชัน) โดดดิด่ง (Ost.ไทบ้าน x BNK48 จากใจผู้สาวคนนี้) จากใจผู้สาวคนนี้ (Ost.ไทบ้าน x BNK48 จากใจผู้สาวคนนี้) Heavy Rotation Hashire! Penguin (วิ่งไปสิ...เพนกวิน) Wink wa Sankai (วิ้งค์ 3 ครั้ง) | เซ็มบัตสึแถวหน้าเพลงหลักอัลบั้ม และร่วมร้องเพลง "เธอนั่นแหละ (Can you...?)" |  |
ผลงานการแสดง > มิวสิกวิดีโอ > BNK48

| ปี | ชื่อเพลง | หมายเหตุ | อ้างอิง |
| --- | --- | --- | --- |
| 2560 | "คุกกี้เสี่ยงทาย Koisuru Fortune Cookie" |  |  |
| 2560 | "อยากจะได้พบเธอ Aitakatta" (เพลงประกอบซีรีส์ โปรเจกต์ เอส เดอะซีรีส์ ตอน Shoot! I Love You) |  |  |
| 2561 | "วันแรก Shonichi" |  |  |
| 2561 | "ริเวอร์ RIVER" |  |  |
| 2561 | "เธอคือ...เมโลดี้ Kimi wa Melody" |  |  |
| 2561 | "บีเอ็นเคเฟสติวัล BNK Festival" |  |  |
| 2562 | "บีกินเนอร์ Beginner" |  |  |
| 2562 | "บ๊ายบาย...นายพลาสติก (Kami7 Go Green)" (เพลงประกอบโฆษณา 7-Eleven รณรงค์ลดใช้ถุงพลาสติก) |  |  |
| 2562 | "จาบาจา" |  |  |
| 2562 | "77 ดินแดนแสนวิเศษ" |  |  |
| 2563 | "ไฮเทนชัน" |  |  |
| 2563 | "หัวใจใกล้กัน.... Touch by Heart [Special Ver.]" | BNK48 & CGM48 |  |
| 2563 | "หัวใจใกล้กัน.... Touch by Heart (English Ver.)" | ร่วมกับชราไลน์ |  |
| 2563 | "หัวใจใกล้กัน.... (Touch By Heart)" | BNK48 x Grab |  |
| 2563 | "เฮฟวีโรเทชัน Heavy Rotation" |  |  |
| 2564 | "วาโรตะพีเพิล Warota People" |  |  |
| 2564 | "ดีอะ" |  |  |
| 2564 | "RIVER (Orn's Ver.)" |  |  |
| 2564 | สวัสดีปีใหม่ / BNK48 & CGM48 |  |  |
| 2565 | "ซาโยนาระครอวล์  Sayonara Crawl" |  |  |
| 2565 | "จิวารุเดย์ Jiwaru DAYS " |  |  |
ผลงานการแสดง > เพลงประกอบซีรีส์ โฆษณา และอื่น ๆ

| ปี | ชื่อเพลง | เรื่อง | หมายเหตุ | อ้างอิง |
| --- | --- | --- | --- | --- |
| 2557 | ทุกหนทาง |  | ร่วมแสดงในมิวสิกวิดีโอ |  |
| 2561 | ชู้กะชู้ |  | ร่วมแสดงในมิวสิกวิดีโอ |  |
| 2561 | Keep Going (App War Version) | เพลงประกอบภาพยนตร์ App War แอปชนแอป | ร่วมแสดงในมิวสิกวิดีโอ |  |
| 2561 | Light or Night? | เพลงประกอบซีรีส์ Chilling Adventures of Sabrina | ร่วมแสดงในมิวสิกวิดีโอ |  |
| 2561 | ดีเสิร์ตโตะ เชียร์ให้กับทุกวัน | โฆษณา Desserto | ร่วมแสดงในมิวสิกวิดีโอ |  |
| 2562 | เพียงแค่ยก | เพลงประกอบละคร ลูกเหล็กเด็กชอบยก | ร่วมแสดงในมิวสิกวิดีโอ |  |
| 2562 | เพราะรักเธอ | เพลงประกอบละคร ลูกเหล็กเด็กชอบยก | ร่วมแสดงในมิวสิกวิดีโอ |  |
| 2562 | รวมใจสู่ชัยชนะ | เพลงเชียร์การแข่งขันกีฬาซีเกมส์ 2019 จาก 14 ศิลปิน และ 6 นักดนตรีแนวหน้าของประเทศไทย | ร่วมแสดงในมิวสิกวิดีโอ |  |
| 2563 | เธอนั่นแหละ (Can you…?) | โฆษณา Grab | ร่วมแสดงในมิวสิกวิดีโอ |  |
| 2564 | รักให้ถึงที่สุด | เพลงประกอบซีรีส์ Let's Fight Ghost คู่ไฟท์ไฝว้ผี | ร่วมแสดงในมิวสิกวิดีโอ |  |
| 2564 | ฮักต้าวหลาย | เพลงประกอบซีรีส์ Let's Fight Ghost คู่ไฟท์ไฝว้ผี | ร่วมแสดงในมิวสิกวิดีโอ |  |
| 2564 | Selamanya Ada | เพลงประกอบซีรีส์ Let's Fight Ghost คู่ไฟท์ไฝว้ผี เวอร์ชันอินโดนีเซีย | ร่วมแสดงในมิวสิกวิดีโอ |  |
| 2564 | Iyong Iyo | เพลงประกอบซีรีส์ Let's Fight Ghost คู่ไฟท์ไฝว้ผี เวอร์ชันฟิลิปปินส์ | ร่วมแสดงในมิวสิกวิดีโอ |  |
| 2564 | มีกันสองคน | เพลงประกอบซีรีส์ Love Pharmacy ร้านยารักษารัก | ร่วมแสดงในมิวสิกวิดีโอ |  |
ผลงานการแสดง > ภาพยนตร์

| ปี | ชื่อ | ค่าย | ผู้กำกับ | บทบาท | วันที่เข้าฉาย | ผู้จัดจำหน่าย | หมายเหตุ/อ้างอิง |
| --- | --- | --- | --- | --- | --- | --- | --- |
| 2559 | BESIDE เพราะความรักนั้นอยู่ไม่ไกล | CGNTV Thai | พิมพ์พะงา อรุณแจ้งวัฒนะ | แพท (ตอนโต) | 24 พฤศจิกายน | CGNTV Thai | ภาพยนตร์สั้น  |
| 2561 | App War แอปชนแอป | ที โมเมนต์ | ยรรยง คุรุอังกูร | มายด์ | 1 สิงหาคม | ที โมเมนต์ |  |
| 2561 | BNK48: Girls Don't Cry | บีเอ็นเคโฟร์ตีเอต ออฟฟิศ แซลมอน เฮ้าส์ แพลน บี มีเดีย เวรี่ แซด พิคเจอร์ส | นวพล ธำรงรัตนฤทธิ์ | ตัวเอง | 16 สิงหาคม | จีดีเอช ห้าห้าเก้า | ภาพยนตร์สารคดี  |
| 2562 | Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม สไลด์เดอร์ แคท | คงเดช จาตุรันต์รัศมี | มิว | 20 มิถุนายน | ซีเจ เอ็นเตอร์เทนเมนต์ |  |
| 2563 | BNK48: One Take | ไอแอม ฟิล์ม | มนัสนันท์ พันเลิศวงศ์สกุล | ตัวเอง | 18 มิถุนายน (เน็ตฟลิกซ์) |  | ภาพยนตร์สารคดี  |
ผลงานการแสดง > ละคร/ซีรีส์

| ปี | ชื่อ | บทบาท | ช่องทางการออกอากาศ |
| --- | --- | --- | --- |
| 2562 | ลูกเหล็กเด็กชอบยก | นุ่น นารา | สถานีโทรทัศน์ไทยพีบีเอส |
| 2564 | Let's Fight Ghost คู่ไฟท์ไฝว้ผี | จีนส์ จิดาภา | ทรูโฟร์ยู, เน็ตฟลิกซ์ |
| 2564 | Love Pharmacy ร้านยารักษารัก | ไอน้ำ ไอรดา | BUGABOO TV |
| 2565 | School Tales The Series โรงเรียนผีมีอยู่ว่า | สายป่าน (ตอน นิทานอีศพ) | เน็ตฟลิกซ์ |
| 2567 | Undersell Killer ข้า/ฆ่า/ค่า | เอม | Mono Max |
ผลงานการแสดง > รายการโทรทัศน์

| ปี | รายการ | ช่อง | หมายเหตุ/อ้างอิง |
| --- | --- | --- | --- |
| 2560 | SNAP Project Season 2 | เนชั่นทีวี | พิธีกรประจำช่วงย่อย "Wonder of Japan" |
| 2560 | BNK48 Senpai | ช่อง 3 เอสดี |  |
| 2560 | BNK48 Show | ช่อง 3 เอสดี |  |
| 2561 | Victory BNK48 | เวิร์คพอยท์ |  |
| 2562 | Orn App-Proved | beartai | พิธีกรเดี่ยวในโปรเจก Beartai12+  |
การออกแบบเครื่องแต่งกาย

| ปี | ชื่อผลงาน | หมายเหตุ | อ้างอิง |
| --- | --- | --- | --- |
| 2562 | CRUSH ORN YOU | ร่วมกับ Atmos Bangkok |  |
งานเขียน

| ปี | ชื่อผลงาน | สำนักพิมพ์ | หมายเหตุ | อ้างอิง |
| --- | --- | --- | --- | --- |
| 2562 | ORN THE WAY | SALMON BOOKS |  |  |
| 2565 | ORN AND ON | Independent Artist Management |  |  |
| 2566 | ORNTREPRENEUR | SALMON BOOKS | Photo Book |  |
รางวัล > รางวัลด้านการแสดง

| ปี | ผู้มอบรางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2562 | รางวัลภาพยนตร์แห่งชาติ สุพรรณหงส์ ครั้งที่ 28 | นักแสดงสมทบหญิงยอดเยี่ยม | App War แอปชนแอป | เสนอชื่อเข้าชิง |
| 2562 | รางวัลชมรมวิจารณ์บันเทิง ครั้งที่ 27 | นักแสดงสมทบหญิงยอดเยี่ยม | App War แอปชนแอป | เสนอชื่อเข้าชิง |
| 2562 | สมาคมผู้กำกับภาพยนตร์ไทย ครั้งที่ 9 | นักแสดงสมทบหญิงยอดเยี่ยม | App War แอปชนแอป | เสนอชื่อเข้าชิง |
รางวัล > รางวัลอื่น ๆ

| ปี | ผู้มอบรางวัล | รางวัลที่ได้รับ | ผลการตัดสิน |
| --- | --- | --- | --- |
| 2563 | Kazz Award 2020 | สาววัยใสแห่งปี 2020 | ชนะ |
| 2564 | Kazz Award 2021 | วัยรุ่นหญิงมาแรงแห่งปี | ชนะ |
| 2564 | Kazz Award 2021 | คู่ขวัญแห่งปี (ร่วมกับ ศุภพงษ์ อุดมแก้วกาญจนา) | เสนอชื่อเข้าชิง |
| 2564 | Maya Awards 2021 | นางเอกดาวรุ่งหญิง | เสนอชื่อเข้าชิง |
| 2564 | Maya Awards 2021 | ซีรีส์แห่งปี (จาก Let's Fight Ghost คู่ไฟท์ไฝว้ผี) | เสนอชื่อเข้าชิง |
| 2564 | Siam Series Awards 2021 暹罗影视年度金誉大奖 | นักแสดงหญิงยอดนิยม | เสนอชื่อเข้าชิง |
| 2564 | Siam Series Awards 2021 暹罗影视年度金誉大奖 | ซีรีส์/ละครสุดฮอต (จาก Let's Fight Ghost คู่ไฟท์ไฝว้ผี) | เสนอชื่อเข้าชิง |
ป้ายวิญญาณ

ป้ายวิญญาณ หรือ ป้ายบรรพบุรุษ หรือ พระป้าย (อังกฤษ: Spirit tablet) คือป้ายชื่อของบรรพบุรุษ บุพการี หรือเทพเจ้า ซึ่งจารึกไว้เสมือนสัญญาลักษณ์หรือตัวแทนของบรรพบุรุษ บุพการี หรือเทพเจ้าของนามนั้น ๆ อันเป็นธรรมเนียมปฏิบัติในเอเชียตะวันออก
ดูเพิ่ม

บรรพชน
หอบรรพบุรุษ
รายพระนามเทพเจ้าจีน
ออซิเยก

| ออซิเยก |
| --- | --- |
นครออซิเยก
ทิวทัศน์ออซิเยกจากฝั่งตรงข้ามแม่น้ำดราวา
   ธง ตราอาร์ม
แผนที่ตำแหน่งของเทศมณฑลออซิเยก-บาราญาในโครเอเชีย
ขอบเขตเมืองออซิเยกภายในเทศมณฑลออซิเยก-บาราญา
พิกัด: 45°33′27.11″N 18°40′46.52″E﻿ / ﻿45.5575306°N 18.6795889°E﻿ / 45.5575306; 18.6795889
ประเทศ:  โครเอเชีย
เทศมณฑล: ออซิเยก-บาราญา
ก่อตั้ง:: ค.ศ. 1196
การปกครอง
 • นายกเทศมนตรี: Ivan Vrkić
พื้นที่
 • เขตเมือง: 169 ตร.กม. (65 ตร.ไมล์)
ความสูง: 94 เมตร (308 ฟุต)
ประชากร (การสำรวจประชากรปี ค.ศ. 2011)
 • ตัวเมือง: 108,048 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 31000
รหัสพื้นที่: (+385) 31
ป้ายทะเบียนรถยนต์: OS
เว็บไซต์: http://www.osijek.hr/en/
ออซิเยก (โครเอเชีย: Osijek; ฮังการี: Eszék; เยอรมัน: Esseg)  คือเมืองใหญ่อันดับที่สี่ของประเทศโครเอเชีย ตั้งอยู่ในภูมิภาคทางทิศตะวันออกของโครเอเชียที่เรียกว่าสลาโวเนีย (โครเอเชีย: Slavonija; อังกฤษ: Slavonia) ใกล้กับชายแดนประเทศฮังการีและประเทศเซอร์เบีย มีแม่น้ำดราวาเป็นแม่น้ำสายสำคัญไหลผ่านเมือง ได้รับการยกย่องอย่างไม่เป็นทางการว่าเป็นเมืองหลวงของภูมิภาคสลาโวเนีย ด้านประวัติศาสตร์ออซิเยกมีอายุยืนยาวติดต่อกันมากว่า 800 ปี ผ่านการปกครองจากหลายอาณาจักรทั้งราชอาณาจักรฮังการี, อาณาจักรออตโตมัน, ฮับส์บูร์ก, ออสเตรีย-ฮังการี รวมถึง ยูโกสลาเวีย
ในช่วงทศวรรษที่ 90 ออซิเยกเป็นหนึ่งในเมืองซึ่งได้รับความเสียหายมากที่สุดในสงครามการประกาศอิสรภาพของโครเอเชีย ทำให้เมืองซึ่งเคยเฟื่องฟูในฐานะเมืองอุตสาหกรรมหลักแห่งนึงของรัฐโครเอเชียในสหพันธรัฐสังคมนิยมยูโกสลาเวียประสบกับปัญหาความซบเซาทางเศรษฐกิจ แม้กระทั่งทุกวันนี้ก็ยังไม่ฟื้นตัวดีนัก
ปัจจุบันนี้ด้วยประชากรราว 108,000 คน ออซิเยกจึงเป็นศูนย์กลางการปกครองของเขตออซิเยก-บาราญา เป็นที่ตั้งของสนามบินเพียงแห่งเดียวในภูมิภาคสลาโวเนียตะวันออก มีความสำคัญในฐานะศูนย์รวมความเจริญทางเศรษฐกิจ การศึกษา วัฒนธรรม ศาสนา การคมนาคม และการท่องเที่ยว
ภูมิศาสตร์

พื้นที่ส่วนใหญ่ของเมืองออซิเยกตั้งอยู่บนฝั่งขวาของแม่น้ำดราวา ในระยะทางประมาณ 22 กิโลเมตรจากจุดที่แม่น้ำดราวาไหลลงสู่แม่น้ำดานูบซึ่งเป็นพรมแดนธรรมชาติแบ่งเขตแดนระหว่างโครเอเชียและเซอร์เบีย ในบริเวณนี้เป็นที่ราบมีน้ำท่วมถึงจึงทำให้แทบทุกปีช่วงฤดูใบไม้ผลิถึงฤดูร้อน บางพื้นที่ของออซิเยกซึ่งอยู่ทางฝั่งซ้ายแม่น้ำดราวาซึ่งมีความสูงจากระดับแม่น้ำน้อยกว่าฝั่งขวาจะมีปัญหาน้ำล้นตลิ่งจากน้ำที่เพิ่มขึ้นหลังหิมะละลายหรือมีฝนตกหนัก
ด้วยสภาพทางภูมิศาสตร์ที่เป็นที่ราบน้ำท่วมถึง ประกอบกับพื้นที่ทางทิศตะวันออกเฉียงเหนือของเมืองถูกขนาบด้วยแม่น้ำใหญ่สองสาย ส่งผลให้ไม่ไกลจากออซิเยกนักมีพื้นที่คุ้มครองทางธรรมชาติ โคปาชกี้ ริท (โครเอเชีย: Kopački Rit) ซึ่งมีลักษณะเป็นป่าผสมบึงน้ำขนาดใหญ่ เป็นที่อยู่อาศัยของกวาง หมูป่า เพียงพอน (Beech Marten สัตว์ประจำชาติของโครเอเชีย) สัตว์จำพวกนกและสัตว์น้ำหลายชนิด รวมถึงแมลง ทำให้ออซิเยกเองนั้นมีปัญหาเรื่องยุงจำนวนมากในช่วงฤดูร้อนซึ่งเปรียบเสมือนสัตว์สัญลักษณ์ประจำถิ่นไปแล้ว ทางทิศใต้ของเมืองจะเป็นเขตทุ่งเกษตรกรรม
ออซิเยกนั้นถือว่าเป็นเมืองใหญ่ซึ่งมีปริมาณพื้นที่สีเขียวมากที่สุดในโครเอเชีย นอกจากถูกล้อมรอบด้วยพื้นที่ธรรมชาติแล้วยังมีสวนสาธารณะในเมืองถึง 17 แห่ง
ประวัติ > สมัยโรมัน

ในบริเวณริมแม่น้ำดราวาอันเป็นที่ตั้งของเมืองออซิเยกนั้น ปรากฏหลักฐานมีการตั้งถิ่นฐานของมนุษย์มาช้านานนับตั้งแต่สมัยยุคหินใหม่ ทว่าครั้งแรกที่ได้มีการบันทึกทางประวัติศาสตร์ถึงชุมนุมนั้นได้เกิดขึ้นในสมัยที่โรมันได้แผ่อิทธิพลเข้ามาในแถบที่ราบแพนโนเนียน ชุมชนชาวอิลลีเรียน-เคลต์ซึ่งตั้งอยู่มาก่อนถูกรวมเข้าเป็นส่วนนึงของอาณาจักรโรมันและก่อตั้งเป็นเมืองในชื่อ "มูร์ซา" (อังกฤษ: Mursa) โดยปัจจุบันนี้ซากสิ่งก่อสร้างโบราณของมูร์ซาอยู่ในเขตดอนยิ กราด (โครเอเชีย: Donji Grad; อังกฤษ: Lower Town) ห่างไปจากทเวอร์จา (โครเอเชีย: Tvrđa) หรือหมู่ป้อมปราการเก่าของออซิเยกทางปลายแม่น้ำดราวาทิศตะวันออก
ด้วยความสำคัญของตำแหน่งที่ตั้งซึ่งเป็นจุดที่ข้ามลำน้ำดราวาได้ง่ายกว่าจุดอื่น ๆ ทำให้มูร์ซาพัฒนาเป็นเมืองซึ่งมีความโดดเด่นในฐานะจุดยุทธศาสตร์ทางการทหาร การบริหารปกครองและการค้าขาย ในปี ค.ศ. 133 จักรพรรดิ์ฮาเดรียนแห่งโรมันได้มอบสถานะ "โคโลเนีย" อันหมายถึงชุมชมโรมันซึ่งมีความแข็งแกร่งใหญ่โตระดับสูงสุดให้กับมูร์ซา และต่อมาได้มีการก่อสร้างสะพานด้วยอิฐเพื่อข้ามแม่น้ำดราวาเป็นครั้งแรก จากหลักฐานการขุดค้นทางโบราณคดีพบว่า มูร์ซามีการก่อสร้างสิ่งก่อสร้างสำคัญอันบ่งบอกถึงความเจริญอย่างสูง ไม่ว่าจะเป็นโรงอาบน้ำสาธารณะตามวัฒนธรรมโรมันหรือโรงละครกลางแจ้ง
ภายหลังยุคสมัยของจักรพรรดิ์ฮาเดรียน สถานะภาพของมูร์ซาก็ตกอยู่ในช่วงเวลาแห่งความวุ่นวาย มีทั้งการยึดอำนาจ การรบที่มีการสูญเสียเลือดเนื้อมหาศาลในบริเวณอาณาเขตของเมืองโดยเฉพาะ Battle of Mursa Major ในปี ค.ศ. 351 จนท้ายที่สุดเมื่อโรมันเริ่มเสื่อมอำนาจลง มูร์ซาก็ตกเป็นเป้าหมายของกลุ่มอนารยชนหลายกลุ่มซึ่งเข้ามารุกรานท้าทายอำนาจของโรมัน ในปี ค.ศ. 441 ถูกชาวฮันทำลายเมืองจนเสียหายหนัก ก่อนจะถูกรุกรานซ้ำโดยชาวอวาร์และถูกทำลายโดยสิ้นเชิงจากน้ำมือของชาวสลาฟที่เริ่มอพยพเข้ามาในคาบสมุทรบัลข่านช่วงคริสต์ศตวรรษที่ 7–8
ประวัติ > การปรากฏขึ้นของออซิเยกในราชอาณาจักรฮังการี

ช่วงเวลาระหว่างการล่มสลายโดยสิ้นเชิงของเมืองมูร์ซาจนถึงบันทึกทางประวัติศาสตร์ครั้งแรกของออซิเยก มีร่องรอยของการอยู่อาศัยของมนุษย์ในบริเวณอาณาเขตของเมืองแต่ยังไม่มีหลักฐานถึงการเป็นชุมชนที่ปักหลักถาวร ในปี ค.ศ. 1196 ได้มีการบันทึกกล่าวถึงชุมชนที่ชื่อออซิเยกเป็นครั้งแรกโดยเป็นการกล่าวถึงในสารของกษัตริย์เอเมริคแห่งราชอาณาจักรฮังการี ซึ่งในเวลานั้นโครเอเชียมีฐานะเป็นส่วนหนึ่งของราชอาณาจักรฮังการีหลังจากการสิ้นราชวงศ์ของกษัตริย์ที่ปกครองอาณาจักรโครเอเชียโบราณและได้มีการยอมรับกษัตริย์ของราชอาณาจักรฮังการีให้มาปกครองดินแดนโครเอเชียตั้งแต่ราว ค.ศ. 1100 กล่าวถึงการอนุญาตให้นักบวชซิสเตอร์เชียนผู้มีอำนาจดูแลในแถบนี้สามารถเก็บภาษีการค้าและการขนส่งทางเรือได้ ในทุกวันนี้ทางเมืองออซิเยกได้ถือเอาปีที่บันทึกในสารนั้นเป็นปีของการก่อตั้งเมือง
แม้ว่าดินแดนบางส่วนของโครเอเชียโดยเฉพาะแถบซาเกร็บจะมีสิทธิ์ในการปกครองตัวเองบ้างด้วยการมีที่ประชุมสภา (อังกฤษ: Sabor) ตั้งแต่ปี ค.ศ. 1273 การปกครองออซิเยกในระยะเวลานั้นอยู่ใต้อำนาจของตระกูลขุนนางจากฝั่งฮังการีเป็นหลักโดยเฉพาะตระกูล "คอรอก" (อังกฤษ: Korog) เป็นสายตระกูลขุนนางที่ปกครองเมืองยาวนานที่สุดตั้งแต่ ค.ศ. 1353 ถึง 1472 จวบจนทายาทคนสุดท้ายของตระกูลสิ้นชีวิตไปในช่วงสงครามกับฝ่ายอาณาจักรออตโตมัน
หลังการเปลี่ยนมือไปอยู่ใต้การปกครองของขุนนางตระกูลอื่น ออซิเยกยังคงอยู่ในอำนาจของราชอาณาจักรฮังการีที่กำลังระส่ำระสายจากความขัดแย้งภายในของการสืบทอดอำนาจราชวงศ์และการทำศึกกับออตโตมัน ในที่สุดหลังจากกษัตริย์หลุยส์ที่ 2 ของฮังการีสิ้นพระชนม์ไปจากศึกโมฮัทส์ (อังกฤษ: Battle of Mohács) ในปี ค.ศ. 1526 หลังจากศึกนั้นทางอาณาจักรออตโตมันก็รุกคืบเข้ามายึดดินแดนของฮังการีเป็นบริเวณกว้างอย่างรวดเร็วและออซิเยกเองก็ตกไปอยู่ใต้เงื้อมมือของออตโตมันโดยสิ้นเชิง
ประวัติ > ถูกยึดครองโดยออตโตมัน

แม้ว่าออซิเยกจะเปลี่ยนมือไปอยู่กับทางออตโตมันโดยแทบไม่มีการต่อสู้ กระนั้นทางออตโตมันก็ได้ดำเนินการทำลายเมืองอย่างกว้างขวางเพื่อกำจัดเอาสถาปัตยกรรมเดิมของเมืองออกไปและสร้างเมืองขึ้นมาใหม่ในสถาปัตยกรรมตามอิทธิพลอิสลามและได้เปลี่ยนชื่อเรียกของเมืองเป็น "โอสเซก" (ตุรกี: Ösek) ในชั้นแรกโอซึเยกถูกรวมอยู่ใน ฺBudin Eyalet อันเป็นการแบ่งเขตปกครองใหม่ของอาณาจักรออตโตมันจากดินแดนซึ่งยึดมาได้จากทางฮังการี ก่อนในภายหลังจากมีการแบ่งเขตปกครองใหม่เมื่อทางออตโตมันยึดดินแดนได้เพิ่มขึ้น ภายหลังออซิเยกจึงถูกเอาไปรวมเข้ากับ Kanije eyalet ซึ่งตั้งขึ้นมาใหม่ในแขวงย่อย Sanjak of Pojega (ตุรกี: Pojega Sancağı; โครเอเชีย: Požeški sandžak) ซึ่งเป็น 1 ใน 6 แขวงย่อยในเขตทวีปยุโรปของอาณาจักรออตโตมันที่มีความเชี่ยวชาญทางอุตสาหกรรมการต่อเรือมากที่สุด
สิ่งก่อสร้างที่เชิดหน้าชูตาที่สุดของออซิเยกในระยะเวลาที่อยู่ใต้การปกครองของออตโตมันคือ สะพานสุลัยมาน (อังกฤษ: Suleiman Bridge; โครเอเชีย: Most Sulejmana I) เป็นสะพานไม้ความกว้าง 6 เมตร ยาวกว่า 7 กิโลเมตร สร้างขึ้นเชื่อมออซิเยกกับชุมชนดาร์ดา (อังกฤษ: Darda) ทางเหนือซึ่งต้องผ่านที่ลุ่มน้ำขัง สุลต่านสุลัยมานที่สองจึงได้มีพระดำริให้ก่อสร้างสะพานนี้ขึ้นเพื่อเป็นทางสัญจรใช้เคลื่อนย้ายกองทัพได้โดยสะดวกในประมาณปี ค.ศ. 1566 ต่อมามีความพยายามทำลายสะพานนี้หลายครั้งในช่วงสงครามระหว่างกองทัพยุโรปภายใต้การนำของออสเตรียและทัพของออตโตมัน จนในที่สุดสะพานก็ถูกเผาหมดสิ้นโดยฝ่ายออสเตรียในปี ค.ศ. 1686 ก่อนที่ออสเตรียจะเข้ามายึดครองออซิเยกในปีต่อมาและเริ่มยุคสมัยความเจริญของเมืองในวัฒนธรรมยุโรปอีกครั้ง
ในช่วงไม่กี่ปีมานี้ มีความพยายามจากประชากรของออซิเยกจำนวนหนึ่งซึ่งต้องการจะสร้างสะพานโดยจำลองจากสะพานสุลัยมานขึ้นมาใหม่ แต่จนถึงปัจจุบันก็ยังไม่มีความคืบหน้า และในวันก่อตั้งเมืองในปี ค.ศ. 2013 ทางเอกอัครราชทูตตุรกีประจำประเทศโครเอเชียได้มีการมอบ"ของขวัญ"ให้แก่ออซิเยกเป็นภาพพิมพ์ของสะพานสุลัยมานเพื่อจัดแสดงในพิพิธภัณฑ์ประวัติศาสตร์สลาโวเนียในเมืองอีกด้วย
ประวัติ > สนธิสัญญาคาร์โลวิทซ์

สถานภาพของออซิเยกในมือของอาณาจักรฮับส์บูร์กอยู่ในฐานะเป็นเมืองของออตโตมันที่ถูกทางออสเตรียยึดไปในสงครามออสโตร-ออตโตมันที่กินระยะเวลาตั้งแต่ปี ค.ศ. 1683 จนถึง ค.ศ. 1699 เมื่อได้มีการลงนามสนธิสัญญาคาร์โลวิทซ์ (อังกฤษ: Treaty of Karlowitz) ขึ้นที่เมืองเซเรมสกี้ คาร์ลอฟทซี (ปัจจุบันอยู่ในเขตวอยโวดีนาของเซอร์เบียใกล้กับนอวีซาด) ซึ่งคู่กรณีในสงครามทั้งสองฝ่ายได้ตกลงปักปันเขตแดนกันใหม่ ส่งผลให้ออตโตมันสูญเสียดินแดนแถบสลาโวเนียไปทั้งหมดให้แก่ทางออสเตรีย
ในชั้นแรกนั้น ทางออสเตรียได้สั่งให้ชาวเมืองออซิเยกอพยพออกจากใจกลางเมืองดั้งเดิมซึ่งตั้งอยู่สืบทอดมาตั้งแต่ก่อนการเมาของออตโตมัน โดยให้ประชากรแบ่งไปตั้งถิ่นฐานใหม่เป็นสองจุดคือ "กอร์นยิ กราด" อยู่ห่างขึ้นไปทางต้นแม่น้ำดราวาเหนือตัวเมืองเดิมประมาณ 1.5 กิโลเมตร และ "ดอนยิ กราด" อยู่ห่างไปทางปลายน้ำดราวา โดยทางออสเตรียได้สั่งให้ดำเนินการก่อสร้าง "ทเวอร์จา" ซึ่งเป็นป้อมปราการริมแม่น้ำดราวาใช้เป็นศูนย์กลางการปัญชาการทางทหารและการปกครองของเมืองเนื่องด้วยในระยะนั้นออซิเยกยังมีความเสี่ยงที่จะถูกออตโตมันรุกกลับเข้ามาโจมตีได้อีก
ประวัติ > เมืองหลวงของราชอาณาจักรสลาโวเนีย

หลังจากตกไปอยู่ใต้การปกครองของออสเตรียโดยสิ้นเชิง ทางออสเตรียได้นำชาวเยอรมันอพยพเข้ามาตั้งถิ่นฐานในออซิเยก ทำให้ช่วงเวลาตั้งแต่ปลายคริสต์ศตวรรษที่ 18 จนถึงสิ้นสุดสงครามโลกครั้งที่สอง ออซิเยกมีชนเชื้อสายเยอรมันเป็นหนึ่งในประชากรกลุ่มหลักของเมือง
หลังจากสนธิสัญญาคาร์โลวิทซ์ได้ยืนยันอำนาจของออสเตรียเหนือออซิเยกอย่างเป็นทางการ ทางออสเตรียก็ได้กำหนดให้ออซิเยกเป็นเมืองหลวงของราชอาณาจักรสลาโวเนีย (อังกฤษ: Kingdom of Slavonia; โครเอเชีย: Kraljevina Slavonija) มีฐานะเป็นแคว้นถือเป็นส่วนหนึ่งของทั้งราชอาณาจักรโครเอเชียและอาณาจักรฮังการี(ซึ่งตอนนั้นก็ต่างถูกปกครองโดยอาณาจักรออสเตรียเป็นหลัก) ตั้งขึ้นจากดินแดนที่ได้รับมาจากการออตโตมันในช่วงสงครามออสโตร-ออตโตมัน แม้จะได้ชื่อว่าอยู่เป็นส่วนหนึ่งของโครเอเชียและฮังการี ทว่าในเวลานั้นออสเตรียเป็นผู้มีอำนาจในการปกครองพัฒนาเมืองออซิเยกโดยแท้ ทำให้ออซิเยกได้รับการพัฒนาอย่างต่อเนื่องจนเริ่มก้าวขึ้นมาเป็นศูนย์กลางในด้านต่าง ๆ ของภูมิภาคสลาโวเนียนับแต่บัดนั้น ในปี ค.ศ. 1786 ที่สุดแล้วชุมชนของออซิเยกทั้งสามส่วนในเวลานั้นคือ กอร์นยิ กราด ทเวอร์จา และ ดอนยิ กราดก็ได้รวมเข้ามาเป็นเมืองอันหนึ่งอันเดียวกัน
ในปี ค.ศ. 1809 ออซิเยกได้รับสิทธิ์เป็น Free Royal City ทำให้เมืองมีอำนาจในการจัดการเรื่องการบริหารปกครองและพัฒนาเมืองได้เองโดยไม่ต้องผ่านความเห็นชอบจากกษัตริย์ และในเวลานั้นออซิเยกมีฐานะเป็นถึงเมืองซึ่งมีประชากรมากที่สุดเป็นอันดับที่ 1 ภายในดินแดนส่วนโครเอเชียทั้งหมด ด้วยเหตุนั้นออซิเยกจึงมีชื่อเสียงในด้านเป็นแหล่งศูนย์กลางการค้าขายและงานช่างฝีมือแขนงต่าง ๆ รวมถึงเริ่มมีการก่อตั้งอุตสาหกรรมขึ้นภายในเมืองเช่น อุตสาหกรรมผลิตภัณฑ์จากเส้นไหมตั้งแต่ปี ค.ศ. 1774 และเริ่มเป็นศูนย์กลางทางการคมนาคมไปยังส่วนต่าง ๆ ของสลาโวเนียตะวันออกและบาราญา
ระหว่างการปฏิวัติปี ค.ศ. 1848–1849 ซึ่งทางฮังการีได้พยายามแยกตัวออกจากอาณาจักรฮับส์บูร์ก ราชอาณาจักรสลาโวเนียได้ตัดสินใจเข้าไปอยู่ฝ่ายเดียวกับทางราชอาณาจักรโครเอเชียซึ่งสนับสนุนฝั่งฮับส์บูร์กในการรบกับฝ่ายฮังการีซึ่งจะแยกตัวออก จนในที่สุดทางฝั่งฮังการีก็พ่ายแพ้ไม่สามารถแยกตัวออกไปได้และต่อมาเมื่อมีข้อตกลงออสเตรีย-ฮังการี ค.ศ. 1867อันเปลี่ยนแปลงให้อาณาจักรออสเตรียกลายเป็นออสเตรีย-ฮังการี ทางฝ่ายโครเอเชียก็ได้มีการเจรจากับทางฮังการีโดยยอมรับให้ฮังการีเข้ามาถือเอาดินแดนของราชอาณาจักรโครเอเชียและราชอาณาจักรสลาโวเนียเข้าเป็นดินแดนในปกครองโดยตรงของฮังการี ด้วยเหตุนั้นจึงเป็นการสิ้นสุดการมีอยู่ของราชอาณาจักรเมื่อได้ถูกรวมเข้าเป็นราชอาณาจักรโครเอเชีย-สลาโวเนียในปี ค.ศ. 1868 หลังจากช่วงเวลานี้เองที่ซาเกร็บได้แซงหน้าออซิเยกขึ้นมาเป็นเมืองที่มีความสำคัญมากที่สุดของโครเอเชียในขณะที่ออซิเยกค่อย ๆ ได้รับความสนใจในการพัฒนาเมืองน้อยลง กระนั้นก็ยังคงเป็นเมืองใหญ่ที่สุดของภูมิภาคสลาโวเนียและเป็นศูนย์กลางเศรษฐกิจและวัฒนธรรม โดยเฉพาะช่วงปลายคริสต์ศตวรรษที่ 19 ได้มีการเปิดสาขาโรงละครแห่งชาติของโครเอเชียขึ้น และช่วงต้นคริสต์ศตวรรษที่ 20 ก็ยังถือเป็นเมืองอุตสาหกรรมอันดับหนึ่งของฝั่งโครเอเชียอีกด้วย
ทางรถไฟสายแรกได้เชื่อมมายังออซิเยกในปี ค.ศ. 1884 โดยใช้สำหรับเดินทางไปยังเมือง บีเยโลวาร์ ผ่าน นาซิทเซ และในปีเดียวกันนั้นออซิเยกได้เป็นเมืองแรกในเขตโครเอเชียซึ่งมีรถรางบริการวิ่งในเมือง
ประวัติ > ช่วงเวลาในสหพันธรัฐสังคมนิยมยูโกสลาเวีย

หลังสิ้นสุดสงครามโลกครั้งที่ 2 บทบาทของออซิเยกในฐานะเมืองซึ่งมีความเฟื่องฟูทางวัฒนธรรมมายาวนานแทบจะถูกแทนที่ความสำคัญด้วยหน้าที่ของการเป็นเมืองอุตสาหกรรมเพียงอย่างเดียว โดยอุตสาหกรรมหลักในเมืองยังคงเป็นโรงกลั่นน้ำมัน อุตสาหกรรมผลิตภัณฑ์ทางเคมีภัณฑ์ โรงงานน้ำตาล เฟอร์นิเจอร์ อุตสาหกรรมแปรรูปอาหารต่าง ๆ
"โคปาชกี้ ริท" ซึ่งเป็นป่าผสมบึงน้ำซึ่งอยู่ไม่ห่างออซิเยกมากนัก กลายเป็นสถานที่โปรดที่หนึ่งของจอมพลตีโตในการมาพักผ่อนล่าสัตว์ ทำให้ถูกจัดเป็นเขตคุ้มครองทางธรรมชาติแห่งแรกในภูมิภาคสลาโวเนีย
หนังสือพิมพ์ท้องถิ่นของสลาโวเนียคือ Glas Slavonije ได้ย้ายมาตั้งสำนักงานใหญ่ในออซิเยกตั้งแต่ช่วงเวลานี้และปัจจุบันก็เป็นหนังสือพิมพ์ที่ตีพิมพ์จำหน่ายหลัก ๆ ในสลาโวเนีย
ช่วงยุค 1970-1980 ได้มีการพัฒนาสำคัญของเมือง ในปี ค.ศ. 1975 ได้มีการก่อตั้งมหาวิทยาลัยออซิเยกขึ้น โดยนับเป็นมหาวิทยาลัยที่ตั้งขึ้นใหม่สุดในจำนวนมหาวิทยาลัยทั้งหมดในโครเอเชีย การก่อสร้างโรงแรมออซิเยกซึ่งเป็นโรงแรมที่หรูหราที่สุดของเมืองและเป็นสิ่งก่อสร้างที่สูงที่สุดของเมืองรองจากโบสถ์เซนต์ปีเตอร์และพอลในปี ค.ศ. 1978 ต่อมาสถานีโทรทัศน์หลักของยูโกสลาเวียในเวลานั้นก็ได้มาเปิดสาขาภูมิภาคที่ออซิเยกซึ่งทุกวันนี้สืบทอดต่อมาเป็น HR Osijek (สถานีภูมิภาคของ HRT หรือสถานีวิทยุและโทรทัศน์หลักของโครเอเชียในปัจจุบัน) การสร้างและเปิดให้บริการสนามบินออซิเยกซึ่งอยู่ห่างจากตัวเมืองไป 20 กิโลเมตร และ การสร้างสะพานคนเดินเท้าข้ามแม่น้ำดราวาซึ่งนับเป็นสัญลักษณ์ที่โดดเด่นอย่างหนึ่งของเมืองจนถึงทุกวันนี้